  Туспуктэм: ИА «Удмуртия» Майя Бывальцева Ижкарлэн шор люкетаз дунын парковкаын сылэм понна тыронъёсты шуркынмон пумозь уз басьялэ. Со сярысь карлэн тӧроез Дмитрий Чистяков «ВКонтакте» мерлыко вотэсысь бамаз ивортӥз. « Азьпалан нош ик кема лымян, соин ик карлэн шорказ парковакаос понна тыронъёсты 30-тӥ шуркынмонозь дугытӥськом » Дмитрий Чистяков, Ижкарлэн тӧроез Солэн кылъёсызъя, али валтӥсез ужпум – карысь валтӥсь ульчаосты пасьталаезъя сузян, тротуаръёсты, частной секторез утялтон. Тодэ вайытом, азьвыл дун басьтонэз та арня пумозь дугдытӥзы вал. Ватсалом, куазез эскерисьёслэн ивортэмзыя, шутэтскон нуналъёс но вуоно арня шор Удмуртиын лымыё луозы. Тегъёс: Ижкар тыронъёс лымы Удмуртия  